પોલીસ વર્તુળોમાંથી ઉપલબ્ધ માહિતી મુજબ બોટાદ તાલુકાના તાજપર ગામે રહેતાં ભીખાભાઈ પરસોત્તમભાઈ ચાંદપરા પટેલએ બોટાદ પોલીસ સ્ટેશનમાં એવી ફરિયાદ નોંધાવી છે કે, ગઈકાલે સાંજના છ વાગ્યાના અરસામાં ફરિયાદી તેમના તાજપર ગામે હતા, ત્યારે સરવઈ ગામના હેમુ ગોહાભાઈ કાઠી દરબાર, શિવકુ જહાભાઈ કાઠી દરબાર, જય નટુભાઈ કાઠી દરબાર, મહેશ કાઠી દરબાર સહિતના ચાર શખસે અગાઉના તાજપર ગ્રામ પંચાયતની ચૂંટણીના ઝઘડાની અદાવત રાખી ફરિયાદી સાથે તકરાર કરી ફરસી, લાકડી, ઊંધી તલવાર, ધોકા વડે હુમલો કરી ગંભીર ઈજા પહોંચાડી, જાનથી મારી નાખવાની ધમકી આપી, મૂંઢમાર મારી તમામ શખસો પલાયન થઈ ગયા હતા.